สวัสดีค่ะ คือหนูเจ็บหน้าอกบ่อยมาก บางครั้งก็เจ็บซ้าย บางครั้งก็เจ็บขวา บางครั้งก็ตรงกลาง เจ็บแบบไม่มาก เจ็บเบาๆ แต่คือก็รู้สึกอ่ะค่ะว่าเจ็บ บางครั้งเรียนอยู่ก็เจ็บขึ้นมาโดยที่อยู่นิ่งๆ บางทีเจ็บไปถึงข้างหลัง แต่เวลาหนูเจ็บหนูไม่ได้เจ็บแบบทรมาน แต่เจ็บแบบนิดๆ ไม่ทราบว่าหนูเป็นอะไรค่ะ อันตรายมั้ย หนูอายุ 18 ปีค่ะ แล้วหนูชอบใจสั่นด้วยค่ะ แต่ชีพจรเต้นปกติ
สวัสดีค่ะ อาการเจ็บหน้าอก สามารถเกิดได้จากหลายสาเหตุตั้งแต่โรคหัวใจและหลอดเลือด โรคปอด โรคกล้ามเนื้อเอ็นกระดูก ระบบทางเดินอาหาร-สาเหตุที่เกี่ยวกับโรคหัวใจที่พบบ่อย ได้แก่ โรคกล้ามหัวใจตายหรือขาดเลือด เป็นโรคที่พบบ่อย โดยเฉพาะผู้ที่มีอายุมาก มีโรคประจำตัวเป็นเบาหวาน ไขมันในเลือดสูง ความดันโลหิตสูง สูบบุหรี่ ในภาวะนี้ผู้ป่วยจะมีอาการเจ็บแน่นหน้าอกตรงกลางหรือด้านซ้าย เจ็บเหมือนมีอะไรบีบรัด เหงื่อออก ถ้าออกแรงจะเป็นมากขึ้น-สาเหตุที่เกี่ยวกับโรคปอด เช่น เยื่อหุ้มปอดอักเสบ จะมีอาการเจ็บเวลาหายใจเข้าออก ไอ จาม เป็นต้น-สาเหตุที่เกี่ยวกับทางเดินอาหาร เช่น โรคกระเพาะอาหารอักเสบ จะมีอาการแสบร้อนที่ลิ้นปี่ บางคนมีอาการแสบร้อนมาถึงหน้าอก บางคนจะรู้สึกเหมือนมีลมดัน บางคนจะมีอาการจุกมาที่คอได้ เป็นต้น-สาเหตุที่เกี่ยวกับกล้ามเนื้อเอ็นกระดูกที่บริเวณหน้าอก เช่น กล้ามเนื้ออักเสบ กระดูกอ่อนบริเวณหน้าอกอักเสบ อาการเจ็บจะเป็นมากขึ้นเวลาใช้กล้ามเนื้อบริเวณนี้ อาจจะเป็นการขยับ การกดหน้าอก หรือหายใจเข้าออกแล้วเจ็บมากขึ้นจากที่เล่ามา ยังสรุปสาเหตุไม่ได้ชัดเจนนะคะ แต่ในคนที่อายุน้อย อาการเจ็บที่พบบ่อยคือ อาการเจ็บกล้ามเนื้อนะคะอาการที่ควรรีบมาพบแพทย์ ได้แก่ อาการเจ็บแน่นกลางหน้าอกหรือด้านซ้ายแบบบีบรัด เจ็บมากเวลาออกแรง หรือ ขณะพักอาการเจ็บหน้าอกไม่ทุเลา, มีอาการหอบเหนื่อย, มีอาการนอนราบลำบากร่วมด้วย เป็นต้นหากอาการเจ็บไม่รุนแรงหรือไม่มีอาการตามที่กล่าวข้างต้น แนะนำให้รับประทานยาแก้ปวดพาราเซตามอลบรรเทาอาการดูนะคะ แต่หากรับประทานแก้ปวดแล้วไม่ดีขึ้น แนะนำมาพบแพทย์เพื่อตรวจวินิจฉัยและรับการรักษาที่เหมาะสมนะคะ